Document ID: 32005R1962

KOMISIJAS REGULA (EK) Nr. 1962/2005
(2005. gada 30. novembris),
ar ko izdara atkāpi no Regulas (EK) Nr. 800/1999 attiecībā uz kompensāciju likmes noteikšanu piena un piena produktu piegādēm, kas paredzētas minētās regulas 36. un 44. pantā un tiek veiktas no 2005. gada 1. līdz 16. jūnijam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 31. panta 14. punktu,
tā kā:
(1)
Kopš 2005. gada 17. jūnija Komisijas 2005. gada 16. jūnija Regula (EK) Nr. 909/2005, ar ko nosaka piena un piena produktu eksporta kompensācijas (2), vairs neparedz eksporta kompensācijas piegādēm, kas noteiktas 36. un 44. pantā Komisijas 1999. gada 15. aprīļa Regulai (EK) Nr. 800/1999, ar kuru nosaka kopējus sīki izstrādātus noteikumus eksporta kompensāciju sistēmas piemērošanai lauksaimniecības produktiem (3).
(2)
Regulas (EK) Nr. 800/1999 37. pantā noteikts, ka dalībvalstis var atļaut eksportētājiem ievērot procedūru, saskaņā ar kuru šīs regulas 36. un 44. pantā minētajām katru mēnesi iekrautajām piegādēm piemērojamo kompensācijas likmi nosaka mēneša pēdējā dienā. Līdz ar to nav iespējams noteikt kompensācijas likmi, kas piemērojama piena un piena produktu piegādēm, kuras veiktas saskaņā ar šo procedūru no 2005. gada 1. līdz 16. jūnijam.
(3)
Nedrīkst ierobežot tiesības uz kompensāciju par piegādēm, kas veiktas saskaņā ar Regulas (EK) Nr. 800/1999 37. pantā paredzēto procedūru pirms Regulas (EK) Nr. 909/2005 spēkā stāšanās. Tādējādi kompensācijas noteikšanai ir jāapstiprina šim nolūkam izmantojamais datums, izdarot atkāpi no Regulas (EK) Nr. 800/1999 37. panta 2. punkta.
(4)
Šajā regulā paredzētie pasākumi ir saskaņā ar Piena un piena produktu pārvaldības komitejas viedokli,
IR PIEŅĒMUSI ŠO REGULU.
1. pants
Izdarot atkāpi no Regulas (EK) Nr. 800/1999 37. panta 2. punkta, minētās regulas 36. panta 1. punkta a) un c) apakšpunktā un 44. panta 1. punkta a) un b) apakšpunktā norādītajām un saskaņā ar minētās regulas 37. pantā noteikto procedūru no 2005. gada 1. līdz 16. jūnijam veiktajām piena un piena produktu piegādēm piemērojamās kompensācijas likmes noteikšanai izmantojamais datums ir 2005. gada 16. jūnijs.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 1. jūnija.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 30. novembrī

Labels: 3
17